## Zapisnik

Številka: 007-261/2021

Datum: 1. 12. 2022

Zadeva: Zapisnik 4. seje članov Strokovnega sveta DPOR 2022-2026

Lokacija: Onkološki inštitut Ljubljana, sejna soba – hibridna oblika

**Prisotni:** Sonja Tomšič (DPOR), Janez Žgajnar (DPOR), Branko Zakotnik (OIL), Mojca Gobec (MZ), Tanja Mate (MZ), Jožica Poličnik (MZ), Maja Ebert Moltara (OIL), Albina Rezar Planko (SB Celje), Marko Hočevar (OIL), Maja Čemažar (OIL), Martina Vrankar (OIL), Lorna Zadravec Zaletel (OIL), Urška Ivanuš (OIL), Janka Čarman (OIL), Vesna Zadnik (OIL), Jasna But Hadžić (OIL), Katja Jarm (OIL) – nadomeščanje Kristijane Hertl (OIL), Nina Boc (OIL) – nadomeščanje Martine Vrankar zaradi slabe povezave (OIL), Amela Duratović Konjević (OIL), Katarina Plantosar (OIL), Bojan Tepeš (NIJZ) – vabljen za tč. 2.

**Opravičili prisotnost:** Dominika Novak Mlakar (NIJZ), Kristijana Hertl (OIL), Tatjana Kofol (NIJZ), Tomaž Smrkolj (UKC LJ), Maja Ravnik (UKC MB)

**Odsotni:** Aleš Rozman (Klinika Golnik), Bojan Krebs (UKC MB), Gorana Gašljević (OIL), Danica Rotar Pavlič (KDM UL).

**Dnevni red:**

1. Priporočila Sveta EU za posodobitev politike presejalnih programov za zgodnje odkrivanje predrakavih in rakavih sprememb (Mojca Gobec, Ministrstvo za zdravje)
2. Predstavitev evropskih projektov: TOGAS in EuroHelican (prof. dr. Bojan Tepeš, dr. med., NIJZ)
3. Predstavitev Državne komisije za presejalne programe (doc. dr. Urška Ivanuš, dr. med., OI)
4. Razno

**Sklep:** Člani Strokovnega sveta so soglasno potrdili dnevni red 4. seje Strokovnega sveta.

**AD 1** **Priporočila Sveta EU za posodobitev politike presejalnih programov za zgodnje odkrivanje predrakavih in rakavih sprememb** (pripravila Mojca Gobec, MZ)

**Sklep 1:** Člani Strokovnega sveta so se seznanili s priporočili Sveta EU za posodobitev politike presejalnih programov za zgodnje odkrivanje predrakavih in rakavih sprememb, ki bodo podlaga Državni komisiji za presejalne programe (DKP), za obravnavo predlogov novih organiziranih presejalnih programom in v pomoč pri presoji o ustreznosti teh predlogov  za implementacijo v slovenski prostor. Predvidena potrditev priporočil decembra 2022 ali januarja 2023.

**AD 2**  **Predstavitev** **evropskih projektov: TOGAS in EuroHelican** (pripravil prof. dr. Bojan Tepeš, dr. med., NIJZ)

**Sklep 1:** Člani strokovnega sveta so se seznanili evropskima projektoma:

1. **EuroHelican –** namenjen zgodnjemu odkrivanju Helicobacter pylori, ki je pomembno povezan z razvojem raka želodca. Glavni cilj je ocena izvedljivosti predloga odkrivanja H. Pylori na populaciji in strategija zgodnjega zdravljenja za preprečevanje raka želodca v Evropi. V pilot želijo vključiti vsaj 2000 oseb v starosti 30 let in več.
2. **TOGAS** – je nadgradnja projekta EuroHelican – vključevanje še drugih držav v pilotno izvajanje po prilagojenem protokolu. Podatki o samem projektu še niso javni.

**Razprava:** Razprava je teklao stopnji prekuženosti z H. Pylori in razlikami med generacijami, saj ugotavljajo, da so starejši zaradi načina življenja mnogo bolj prekuženi kot mlajši, kjer gre le za 20 % prekuženost. Ker bo v okviru projekta EuroHelican zajeta mlajša populacija (30 - 40 let) v V delu Slovenije (Maribor), ki sama sebe ocenjuje, da nima zdravstvenih težav, bodo v ta namen vključili izkušene strokovnjake iz področja medijev in komuniciranja. Razvili bodo poseben pristop za vabljenje tovrstne »mlajše« populacije. Strokovni svet DPOR je izrazil željo, da se seznani z rezultati projekta, ko bodo na voljo.

**AD 3 Predstavitev Državne komisije za presejalne programe** (pripravila doc. dr. Urška Ivanuš, dr. med., OI)

**Sklep 1:** Člani Strokovnega sveta so se seznanili z nalogami, cilji in izzivi, s katerimi se srečuje Državna komisija za presejalne programe in kakšni so predvideni naslednji koraki na treh potencialnih novih presejanjih. Intenzivne aktivnosti se bodo odvijale, ko bodo sprejeta nova evropska priporočila za presejanje.

**Sklep 2**: Evropska komisija načrtuje, v okviru Evropskega načrta za boj proti raku v letu 2023, nameniti finančna sredstva tako za področje presejanja, kot za druga področja obvladovanja raka. Člane Strokovnega sveta DPOR se spodbuja, da so aktivni pri povezovanji z drugimi državami pri prijavi na potencialne projekte.

Informacije o aktualnih EU razpisih (Programm EU4Health, Misija za rak: Obzorje) bodo objavljene na spletni strani [www.dpor.si](http://www.dpor.si)

**Razprava:** Pri uvajanju novih presejalnih programov je smiselno uporabiti dobre izkušnje delovanja obstoječih presejalnih programov DORA, Zora in Svit, vključno s pilotnimi izvedbami. Pomembni dokumenti o presejanjih bodo kmalu objavljeni na [www.dpor.si](http://www.dpor.si) zavihek: [Državna komisija za presejalne programe – DPOR](http://www.dpor.si/za-strokovno-javnost/drzavna-komisija-za-presejalne-programe/)

Po objavi prenovljenih evropskih smernic bo objavljen tudi postopek za vlogo predlogov za nove presejalne programe.

**AD 4 Razno**

**Sklep 1:** Člani Nadzornega sveta DPOR so bili v novembru iz strani Ministrstva za zdravje uradno imenovani. Vodja Nadzornega sveta DPOR je državna sekretarka Azra Herceg. Člani so strokovna direktorica OIL: izr. prof. dr. Irena Oblak, generalna direktorica ZZZS: doc. dr. Tatjana Mlakar, strokovni direktor NIJZ: prim. prof. dr. Ivan Eržen in trije člani civilne družbe: pridr. prof. dr. Marko Vudrag, dr. Tanja Španić in Kristina Modic. Na seje Nadzornega sveta bodo prav tako redno vabljeni glavna koordinatorica DPOR 2022–2026, Sonja Tomšič in njen namestnik prof. dr. Janez Žgajnar, generalni direktorji direktoratov na MZ, koordinatorica za primarno preventivo: Mojca Gobec, Petra Kokoravec, Zdravstveni dom Nova Gorica in prof. dr. Iztok Takač iz Univerzitetnega kliničnega centra Maribor.

**Sklep 2:** Imenovanih je bilo 5 strokovnih delovnih skupin (maligni melanom, pljučni rak, rak debelega črevesa, rak dojk in rak prostate), ki lahko začnejo s sestanki. Povabijo lahko tudi predstavnike DPOR.

**Sklep 3:** 4 strokovne delovne skupine (družinska medicina, onkološka genetika, celostna rehabilitacija in onkološka paliativna oskrba) bodo imenovane v kratkem.

**Sklep 4:** Vsem področnim koordinatorjem DPOR bo poslan opomnik za izpolnitev letnega poročila, katerega rok je najkasneje **do 12. 12. 2022** na mail: koordinator-DPOR.si@gov.si.

**Sklep 5:** 6. 12. 2022 je na MZ uradno imenovana tudi skupino predstavnikov izvajalcev za področje onkologije DPOR 2022-2026, ki jo bo vodila strokovna direktorica OIL, prof.dr. Irena Oblak.

**Sklep 6:** Skupno neformalno srečanje vseh deležnikov DPOR načrtujemo v živo, v začetku februarja 2023 (»DPOR dan« – predstavitev letnega poročila DPOR).

**Sklep 7**: Naslednji sestanek članov Strokovnega sveta DPOR načrtujemo naslednje leto 2023. Datum in dnevi red sporočimo pravočasno.

**Zapisala:** Jožica Poličnik, MZ

**Vročiti:** Vsem vabljenim in prisotnim na sestanku